CELEX: C2005/031/35
Language: el
Date: 2005-02-05 00:00:00
Title: Απόφαση του Πρωτοδικείου, της 23ης Νοεμβρίου 2004, στην υπόθεση T-166/98, Cantina sociale di Dolianova Soc. coop. rl κ.λπ. κατά Επιτροπής των Ευρωπαϊκών Κοινοτήτων (Κοινοτική ενίσχυση — Προσφυγή ακυρώσεως — Προσφυγή κατά παραλείψεως — Αγωγή αποζημιώσεως)

5.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 31/18
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 23ης Νοεμβρίου 2004
   στην υπόθεση T-166/98, Cantina sociale di Dolianova Soc. coop. rl κ.λπ. κατά Επιτροπής των Ευρωπαϊκών Κοινοτήτων (1)
   
   (Κοινοτική ενίσχυση - Προσφυγή ακυρώσεως - Προσφυγή κατά παραλείψεως - Αγωγή αποζημιώσεως)
   (2005/C 31/35)
   Γλώσσα διαδικασία:ς η ιταλική
   Στην υπόθεση T-166/98, Cantina sociale di Dolianova Soc. coop. rl, με έδρα την Dolianova (Ιταλία), Cantina Trexenta Soc. coop. rl, με έδρα το Senorbì (Ιταλία), Cantina sociale Marmilla — Unione viticoltori associati Soc. coop. rl, με έδρα το Sanluri (Ιταλία), Cantina sociale S. Maria La Palma Soc. coop. rl, με έδρα την Santa Maria La Palma (Ιταλία), Cantina sociale del Vermentino Soc. coop. rl Monti-Sassari, με έδρα το Monti (Ιταλία), εκπροσωπούμενες από τους C. Dore και G. Dore, δικηγόρους, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων, (εκπρόσωποι: αρχικώς, F. Ruggeri Laderchi και A. Alves Vieira, στη συνέχεια, Alves Vieira και L. Visaggio, με τόπο επιδόσεων στο Λουξεμβούργο), με αντικείμενο αίτημα, αντιστοίχως και εναλλακτικώς, κατ' εφαρμογή των άρθρων 173 και 175 της Συνθήκης ΕΚ (νυν, ενδεχομένως κατόπιν τροποποιήσεως, άρθρα 230 ΕΚ και 232 ΕΚ), ακυρώσεως του εγγράφου της Επιτροπής της 31ης Ιουλίου 1998, με το οποίο αρνείται αυτή να καταβάλει απευθείας στις προσφεύγουσες-ενάγουσες τις ενισχύσεις για προληπτική απόσταξη της αμπελουργικής περιόδου 1982/1983, και περί διαπιστώσεως παράνομης παραλείψεως της Επιτροπής ή, επικουρικώς, κατ' εφαρμογή του άρθρου 178 της Συνθήκης ΕΚ (νυν άρθρο 235 ΕΚ), αποκαταστάσεως της ζημίας που ισχυρίζονται ότι υπέστησαν οι προσφεύγουσες-ενάγουσες από τη συμπεριφορά της Επιτροπής, το Πρωτοδικείο (δεύτερο τμήμα), συγκείμενο από τους J. Pirrung, πρόεδρο, A. W. H. Meij και N. J. Forwood, δικαστές, γραμματέας: J. Palacio Gonzalez, κύριος υπάλληλος διοικήσεως, εξέδωσε στις 23 Νοεμβρίου 2004 απόφαση με το ακόλουθο διατακτικό:
   
               1)
            
            
               Η Επιτροπή υποχρεούται να αποκαταστήσει τη ζημία που προκάλεσε στις προσφεύγουσες-ενάγουσες η πτώχευση του Distilleria Agricola Industriale de Terralba, λόγω της ελλείψεως μηχανισμού δυναμένου να εγγυηθεί, στο πλαίσιο του συστήματος του άρθρου 9 του κανονισμού (ΕΟΚ) 2499/82, περί καθορισμού των διατάξεων σχετικά με την προληπτική απόσταξη για την αμπελουργική περίοδο 1982/1983, την καταβολή της κοινοτικής ενίσχυσης που προβλέπει ο κανονισμός αυτός στους οικείους παραγωγούς.
            
         
               2)
            
            
               Οι διάδικοι θα διαβιβάσουν στο Πρωτοδικείο, εντός τεσσάρων μηνών από της εκδόσεως της παρούσας απόφασης, το ποσό της αποζημίωσης στο οποίο θα καταλήξουν δια κοινής συμφωνίας.
            
         
               3)
            
            
               Αν δεν υπάρξει συμφωνία, θα διαβιβάσουν στο Πρωτοδικείο τα αιτήματά τους αριθμητικώς.
            
         
      (1)  ΕΕ C 378 της 5.12.1998.